Lyd., N.W. — Thyateira (Akhisar) — end 1st-beg.2nd c. AD? — IGRR 4.1236
Region: Asia Minor — Lydia

[οι επι της ασιας ελληνες] [ετε]ιμησ[αν] [τι. κλαυδι]ον γλυκωνος [υιον αμφιμαχ]ον τον [της αυτου γν]ησιας πατριδο[ς] [----------]ον εκ προγονων εν τ[ε] [γυμνασιαρ]χια και πρυτανεια και [ταις λοιπ]αις αρχαις τε και λειτουρ[γιαις πα]σαις λαμπρως αναστραφεντα ωστε αυτου το φιλοτειμο[ν] περι την πολιν της περι την ασιαν αρεσκειας βασμον γενεσθαι δικα[ι]ον προς την ενανχος υφ αυτου πρεσβειαν υπερ της ασιας τελεσθεισαν προς τον αυτοκρατορα ψηφισματι τω υπογεγραμμενω. εδοξε τοις επι της ασιας ελλησιν γνωμη τι. κλαυδιου λουππου αρχιερεως. επει κλαυδιος αμφιμαχος α[ει] βιον εζηκως ανεπιληπτον και εν α[πα]σιν επισημον και τας της πατριδος εκτενως πεπληρωκως λειτουργιας εν τη ανανκαιοτατη χρεια της επαρχε[ι]ας εαυτον επεδωκεν τοις αριστοις συμπρεσβευσαντα υπερ της εικοστης καθ εκουσιον αιρεσιν δεδοχθαι ανασταθηναι αυτου τειμας εν τω επισημοτατω της πατριδος τοπω πεμφθηναι δε και προς θυατειρηνους τουδε του ψηφισματος το αντιγραφον ινα γεινωσχη η πολις οτι κατα κοινον οιδεν η ασια τους ευ ποιουντας αυτην αμειβεσθαι. δεδοχθαι τοις επι της ασιας ελλησιν γενεσθαι καθοτι προγεγραπται.